Sidene på et dobbeltalbum ble angitt med side A (eller side 1), B (eller side 2), C (eller side 3) og D (eller side 4). På de fleste albumene var side B baksiden på platen med side A og side D baksiden på side C. Det forekom også album hvor side D var baksiden på platen med side A og side C baksiden på side B, denne sekvenseringen var beregnet på platevekslere hvor man kunne spille flere LP-plater etter hverandre. Man la da på begge LP-platene med underste plate med side A opp og øverste plate med side B opp, etter at disse var spilt snudde man platene (bunken) og side C og D kunne spilles.